
ŠAKIŲ RAJONO SAVIVALDYBĖS  TARYBA

SPRENDIMAS

Dėl  SIESARTĖNŲ PAGRINDINĖS MOKYKLOS DIREKTORIAUS 2009 METŲ VEIKLOS ATASKAITOS 
2010 m. gegužės 27  d. Nr.T-138
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Siesartėnų pagrindinės mokyklos direktoriaus 2009 metų veiklos ataskaitai (pridedama).

Šakių rajono savivaldybės tarybos





2010 m. gegužės 27 d. sprendimu Nr.T-138

ŠAKIŲ   RAJONO  SIESARTĖNŲ   PAGRINDINĖ     MOKYKLA

       Kodas  190823486, Gotlybiškių k., Šakių r. sav., tel/faksas 8-345-43531, el.p. siesartenai@erdves.lt

Šakių  rajono  savivaldybės  tarybai

2009-ŲJŲ  METŲ  VEIKLOS  ATASKAITA

2010-05-12  Nr.   

1. Bendros žinios apie mokyklą:

1.1. Šakių  rajono Siesartėnų  pagrindinė mokykla,

adresas – LT-71372, Mokyklos g. 26,  Gotlybiškių km., Šakių  sen, Šakių  raj.,

el. paštas – siesartenai@erdves.lt ,  tel.f./faks. 8-345-43531,

mokyklos tipas - bendrojo lavinimo pagrindinė  mokykla,

mokomoji kalba - lietuvių kalba.

1.2.  Mokinių  skaičius  2009-09-01 duomenimis :

bendras  mokinių  skaičius – 96,

vaikų skaičius pagal ikimokyklinio ir  priešmokyklinio ugdymo programą – 15,

mokinių skaičius pagal pradinio ugdymo programą – 35 ,

mokinių skaičius pagal pagrindinio ugdymo programą – 46 ,

mokinių pavėžėjimas – 55 ,

mokinių pavėžėjimo būdai – maršrutiniu  transportu ir   privačiu transportu (55).

1.3. Darbuotojų skaičius  2009-2010 m.m.:

bendras  darbuotojų  skaičius  -  32,

iš jų  pedagoginių  -  18,

iš jų  nepedagoginių   -   14.

2. Mokyklos misija ir vizija, tikslai ir uždaviniai:

Mokyklos misija

Mūsų  mokykla  -  tai  institucija,  kurioje:

sudaromos  sąlygos  įgyti  šiuolaikinį  mokslo  technologijų  lygį  atitinkantį  pagrindinį  išsilavinimą,

· kuriamos, kaupiamos ir  skleidžiamos  mokslo žinios, ugdoma  visapusiška  asmenybė,

· ugdoma  nuostata  mokytis  visą  gyvenimą,

· vyrauja  humanistinės  nuostatos, ugdoma  pilietinė  savimonė, puoselėjamos demokratijos, atviros visuomenės vertybės.

      Įgyvendindama  savo  misiją, mokykla yra  vietos bendruomenės  intelektinės, šviečiamosios ir  kultūrinės  veiklos centras. 

Mokyklos vizija

      Mokyklos vizija – efektyvi mokykla.  Vienas svarbiausių žingsnių – mokykla besimokanti ir

dirbanti kaip komanda bendruomenė. Dirba tik aukštos kvalifikacijos specialistai. Veikia efektyvi  savivalda,  vyrauja  demokratiniai  santykiai, vyksta  aktyvus  projektinis  darbas.  Prasminga pilietinė, kultūrinė  veikla. Palankios sąlygos mokinių doroviniam brendimui, puoselėjamos tradicijos.

Mokyklos tikslai ir uždaviniai

  2009 – 2010 m.m.  numatyti tikslai ir uždaviniai jiems įgyvendinti:

1. Švietimo paslaugų kokybės gerinimas ir plėtra.

1.1. Plėtoti pagalbos mokiniui ir  mokytojui  sistemą.

1.2. Turtinti ugdymo turinį edukacinėmis  naujovėmis.

1.3. Plėtoti profesinio informavimo ir konsultavimo sistemą.

2. Mokyklos kultūros plėtojimas.

2.1. Puoselėti mokyklos tradicijas.

2.2. Tobulinti tėvų pedagoginio  švietimo  sistemą.

2.3. Stiprinti bendruomenės narių tarpusavio santykius.

3. Strateginio  plano  2010 – 2012 m. parengimas.

3.1. Peržiūrėti 2006 – 2009 m. strateginio  plano  vykdymą.

3.2. Sukurti 2010 – 2012 m. strateginį  planą.

4. Mokyklos  socialinių  ryšių  plėtimas.

4.1. Stiprinti bendradarbiavimą su kitomis ugdymo institucijomis.

4.2. Skleisti informaciją apie mokyklos gyvenimą.

4.3. Tobulinti socialinių įgūdžių  ugdymą.

3. Mokyklos vykdomos programos.

    3.1. 2009 m. mokykloje  buvo  vykdomos  priešmokyklinio, pradinio  ir pagrindinio  ugdymo programos. 2009-09-01  sukomplektuota mišri ikimokyklinio- priešmokyklinio ugdymo  grupė, kurią  lankė  15   vaikų;

-  sukomplektuoti  7  klasių  komplektai  -   1-2 (jungtinis)  3,  4,   5-6 (jungtinis),  7 – 8 (jungtinis),  9,  10;

-   mokinių skaičius pagal pradinio ugdymo   programą – 35   (2008-09-01 -   39 );

-   mokiniu skaičius pagal pagrindinio ugdymo programos  I  dalį  –  23  (2008 m.  -   28);

-   mokinių skaičius  pagal  pagrindinio  ugdymo programos II dalį – 23 (2008m.  -  19).

   3.2.  Veiklos  rezultatai  įgyvendinant  2008-2009 m.m. ugdymo  programas:

-   priešmokyklinio ugdymo programą  baigė  6   vaikai,

-  pradinio ugdymo programą  baigė 8  mokiniai, jiems išduoti pradinio išsilavinimo pažymėjimai (kodas F 1001);  

 - 1 10  klasės  mokinys  laikė  matematikos ir lietuvių k. (gimtosios) pagrindinio  ugdymo  pasiekimų  patikrinimą. Patikrinimo  rezultatai tokie:   9 (devyni) – lietuvių k. (gimtoji), 6 (šeši)  – matematika;

 - pagrindinį  išsilavinimą  įgijo  8  mokiniai, jiems buvo  išduoti pagrindinio išsilavinimo pažymėjimai (kodas  H 2001).  

-  3  10  klasės  mokiniai  mokslą  tęsia  vidurinėse  mokyklose ir  gimnazijoje,  3 -  profesinėse  mokyklose, 1 – profesinio rengimo centre.

    3.3.  Pamokų lankomumas:

Per  mokslo  metus  1 – 10  klasės  mokiniai   praleido  6747 pamokas, vienam mokiniui  teko   po 78 pamokas, nepateisinta    33 proc. pamokų.  

4. Specialiųjų poreikių   vaikų  ugdymas.

     Specialiųjų poreikių moksleiviai  ugdomi   visiško integravimo forma. Mokykloje  mokėsi  14 moksleivių   su specialiaisiais  poreikiais (16 proc. nuo visų  mokinių  skaičiaus).  

Rajono  pedagoginei psichologinei  tarnybai  įvertinus specialiųjų poreikių moksleivių gebėjimus

bei interesus ir pasitarus su tėvais, jie mokomi pagal atitinkamos klasės ugdymo planą  arba pagal

individualų  ugdymo planą.
    Moksleiviams, kuriems rekomenduota mokytis pagal adaptuotas ar modifikuotas  programas, ugdymo rezultatai vertinami pagal atitinkamos programos reikalavimus. Adaptuotų ir modifikuotų  programų  įgyvendinimas aptariamas  mokyklos  Specialiojo ugdymo komisijos posėdyje, dalyvaujant moksleivių  tėvams. 

5. Olimpiadų, konkursų, parodų, varžybų  rezultatai.

    5.1. Mokyklos  vardą  garsino  mūsų  sportininkai:

    - stalo  teniso rajoninėse  varžybose mūsų  mokyklos  tenisininkai (R. Bacevičiūtė, V. Budrevičius, L. Maumevičius ir  E. Butvilas)  iškovojo  I vietą;

    -  rajoninės krepšinio varžybose  pagrindinių mokyklų grupėje  mokyklos krepšininkai iškovojo II vietą.

    5.2. Mokinius  olimpiadoms  ruošė  mokytojai  L. Bendžiūnaitė (lietuvių k.), V. Valaitienė  (biologija), E. Ditkuvienė  (matematika).

    5.3. Taip  pat  mokyklos  moksleiviai  dalyvavo tarptautiniuose  konkursuose (matematikos, lietuvių k.  ir užsienio k. konkursuose „Kengūra“)  bei  įvairiose  akcijose.  

6.  Pedagogų  ir  vadovų   veikla.

     Pedagogai:   

- mokykloje  dirbo  18  mokytojų, vienas  iš  jų  -  socialinis pedagogas;

- atestuotų  pedagogų   skaičius ir procentas pagal kvalifikacines kategorijas -  14  (78 proc.)

- pedagogų  kvalifikacijos kėlimas - (vienas mokytojas kėlė   kvalifikaciją  vidutiniškai per

paskutiniuosius metus 5 dienas);

- mokytojų  skaičius ir procentas dirbančių  antraeilėse pareigose - 3 (17 proc.)

- dalykai,  jų skaičius  ir  procentas, kuriuos dėstė  nespecialistai –   matematika 1 (6  proc.);

- ne mokyklos aptarnavimo teritorijoje gyvenančių  mokytojų  skaičius ir procentas  (važinėjantys į  darbą  iš kitų   vietovių ) – 14  mokytojų    (78 proc.);

- mokytojų   pensininkų   skaičius     – 2  (11   proc.);

- mokytojų   skaičius ir procentas turinčių  daugiau kaip 36 val. per savaitę darbo krūvį  -  2 (11 proc.).

   Vadovai:

Direktorius  -  darbo stažas  10 metai (vadybinis stažas – 5 m. ), be vadyb. kategorijos.

Direktoriaus pavaduotoja  ugdymui  -   darbo  stažas  22  metai  (vadybinis stažas – 16 m.), III vadyb. kategorija.

7.  Įgyvendinti  projektai.

     2009 m. mokykla  vykdė  tęstinius socializacijos  projektus „ Vaikyste, nusijuok – 2“, „Vaikystei natūralu būti laimingai -2“  ir  gamtosauginį  projektą „ Žmogau, valdovas Tu gamtos!“.

 8.  Kultūros  ir tradicijų formavimas. 

      Mūsų  mokykla  didelė,  erdvi,  išpuošta  puikiais  mokinių  darbais,  klasės  šviesios,  vis  atnaujinamos,  remontuojamos. 

       Mūsų  mokykla  ne  tik  išoriškai  graži,  bet  ir  saugi. Aišku,  konfliktų  neįmanoma  išvengti,  retkarčiais  pasitaiko  ir  smurto atvejų.  Tačiau  jie  nepraeina  nepastebėti.  Klasių  auklėtojai, administracija  ir  socialinė  pedagogė  stengiasi  išsiaiškinti  visus  atvejus, priimti  sprendimus  ir  užkirsti   kelią  kylantiems  konfliktams. Vaikai  dažnai  patys  kreipiasi  į  suaugusius,  prašydami  pagalbos  jiems  svarbiais  klausimais. Tai  rodo,  kad  mūsų  mokykloje  vyrauja   bendradarbiavimo  atmosfera -  vaikai  drąsiai  reiškia  savo  nuomonę,  pateikia  pasiūlymus.  Mokytojai  geranoriški  mokinių  atžvilgiu.  Vaikai  mielai  bendrauja  su tokiu  mokytoju,  kuris  yra  ne  tik  geras  savo  dalyko  žinovas,  bet  ir  draugas,  patarėjas, naujų idėjų bendraautorius,  turintis  humoro  jausmą,  nuoširdus,  atviras,  teisingas.

        Mokytojų  kolektyvas  draugiškas,  vieningas,  vyrauja  pagarba  vienas  kitam  ir  tolerancija. Kiekvienas  pasirengęs  padėti, patarti,  pasidalinti  savo  idėjomis. Naujai  atvykę  mokytojai  ir  mokiniai  lengvai  įsilieja  į  bendruomenę,  greitai  pritampa.  

       Ne maža  dalis  tėvų  domisi,  kas  vyksta  mokykloje,  kaip  atrodo   antrieji jų    vaikų  namai,  ar  čia  saugu,  jauku  ir  gera,  ir  ką  daryti,  kad   būtų  dar  geriau. Visi  tėveliai   kviečiami  ir  laukiami  mokyklos  rengiamose  šventėse,  vakaronėse, akcijose,  susirinkimuose, tačiau  didesnė dalis tėvų  per  mažai  domisi vaikų  gyvenimu mokykloje.  Todėl nuolat  ieškome  įvairesnių  bendradarbiavimo  formų,  kviečiame  į  mokyklą  įžymius  žmones,  rengiame  jų  darbų  parodas ir  kt.

         Mielai   su  mokykla   bendradarbiauja  kaimo  bibliotekos  vedėja  Z.  Tamašauskienė. Vyksta  bendri  renginiai,  įvairių  švenčių  paminėjimai,  mokslo  metų  pabaigoje  apdovanojami,  pagiriami  vaikai, skaitę  daugiausia  knygų.

         O  švenčių   ir  renginių   mūsų  mokykloje   tikrai  ne mažai:  Mokslo  ir  Žinių  diena, Mokytojo  diena,   tautinės  ir  kalendorinės  šventės,  tradicinėmis    tapusios  „Beždžioniukų“  diskoteka,  Šeimos  šventė,    Gerumo  akcijos,  kiekvienos  klasės  organizuojamos  popietės, išvykos,  ekskursijos  ir  daugelis  kitų,  kurios  atsispindi  ir  mokyklos  metraštyje.
 

9.  Ryšiai. 

     Mokykla    palaiko  dalykiškus  santykius su  Šakių seniūnija, Šakių  PPT, Šakių  Policijos komisariato  Nepilnamečių  reikalų poskyriu,  Vaikų  teisių  tarnyba,  Švietimo  ir  sporto  skyriumi. Mokykla  bendradarbiauja  su  Šakių r. Slavikų  ir  Sintautų  pagrindinėmis  mokyklomis.

10. Įstaigos mokymo bazės pokyčiai.

      Atsinaujino mokyklos mokymo bazė. Visiškai atnaujinta kompiuterių klasė (11 naujų kompiuterių, nauji stalai, naujos kėdės), klasėse pakeistos rašymo lentos, pakeista 15 dviviečių mokyklinių suolų. Įsigijom 190 vienetų vadovėlių, iš jų 4 vnt. specialiųjų poreikių mokiniams, 44 vnt. mokymo priemonių (žemėlapių, plakatų, mokomųjų žaidimų, atlasų, garsajuosčių it t.t.). 

11. Pastatų  ir  mokymo  patalpų  pokyčiai. 

Pakeista 12 langų klasėse ir koridoriuose, lauko durys, kaitrinių lempų apšvietimas pakeistas į liuminescencinį. 

12. Mokyklos metinis biudžetas.

           2009 m. mokyklai buvo patvirtintas 920800 Lt biudžetas, tame skaičiuje:

      Aplinkos išlaikymo lėšos – 232700 Lt;

      Moksleivio krepšelio lėšos – 688100 Lt.

Realiai metų gale gautos lėšos- 871183 Lt, tame skaičiuje:

      Aplinkos išlaikymo lėšos – 250337 Lt;

      Moksleivio krepšelio lėšos – 620846 Lt

     Per metus gavome 57245Lt. lėšų reikmėms ir nemokamam maitinimui. Gavome lėšų projektams „Vaikystei natūralu būti laimingai“ ir „Vaikyste nusijuok“ - 2300 litų. Papildomai gauta 1500Lt. vietinės kanalizacijos pajungimui į gyvenvietės kanalizaciją.

      Metų gale lėšų mokinio krepšeliui sumažėjo, nes 40000 litų perkėlėme į aplinkos išlaikymo dalį, 10000 litų neįsisavinome ir grąžinome į rajono biudžetą. Dar 17000 litų sumažėjo dėl lėšų taupymo.

    2009 metais iš mokinio  krepšelio lėšų įsigijome vadovėlių už 5410Lt, mokymo priemonių – 7955Lt.

Aplinkos išlaikyme padaugėjus lėšoms galėjome įsigyti traktoriuką – žoliapjovę, pasikeisti 12 langų ir lauko duris, pakeisti mokyklos vidaus apšvietimą.

13. Pagrindinės  mokyklos  problemos  2009 m.  ir  veiklos  perspektyvos  2010 m.

     Sėkmingam  ugdymo  programų  įgyvendinimui  reikalingas  mokymo  bazės  atnaujinimas  ir  papildymas  mokymo  priemonėmis.  Kita  problema  -   mokinių  skaičiaus  ir  klasių  komplektų  mažėjimas. Taip pat  mokykloje spręstinos  ir  kitos problemos, kaip  blogas pamokų lankomumas, nepakankama mokinių mokymosi motyvacija, nesuformuotos vertybinės nuostatos, nepakankamas tėvų dėmesys mokyklai ir vaikams. Šių  problemų sprendimui numatyta   tobulinti mokinių, jų tėvų, klasių mokytojų ir auklėtojų bendravimą ir bendradarbiavimą,  gerinti ir efektyvinti informaciją apie mokinius, stiprinti darbą su blogai lankančiais. 

Mokyklos  direktorius                                                                 Dalius  Jasevičius

